John Petrucci
John Peter Petrucci (rođen 12. srpnja 1967.), američki je gitarist, najpoznatiji kao jedan od osnivača progresivnog metal sastava Dream Theater. Petrucci je također i producent (zajedno sa Mikeom Portnoyem) svih njihovih albuma od 1999., počevši sa albumom Metropolis Pt. 2: Scenes from a Memory. Petrucci je izabran kao treći gitarist G3 turneje čak šest puta, gdje je sa Joeom Satrianiem i Steve Vaiem svirao više od bilo kojih drugih pozvanih gitarista.

Biografija 
Petrucci počinje svirati gitaru prvi puta sa osam godina kada je primijetio kako njegova sestra (koja je u to vrijeme svirala orgulje), može ostajati duže budna kako bi vježbala sviranje. Ubrzo nako toga je prestao jer mu plan nije uspio. Sa dvanaest godina nanovo počinje svirati kada ga prijatelj Kevin Moore (koji će kasnije postati prvi klavijaturist Dream Theatera) poziva u njegov sastav. Bio je uglavnom samouk gitarist koji je svoju vještinu razvijao pod velikm utjecajem svojih idola. Neki od njih su bili Steve Morse, Steve Howe, Steve Vai, Stevie Ray Vaughan, Al Di Meola, Alex Lifeson i Allan Holdsworth. Petrucci je ubrzo shvatio kako je glazba njegova strast te je od tog trenutka vježbao sviranje najmanje šest sati dnevno kako bi mogao daljnje napredovati kao glazbenik. 

Petrucci je pohađao školu Berklee College of Music u Bostonu, zajedno sa svojim prijateljem iz djetinstva Johnom Myungom (basist), gdje se susreo sa budućim bubnjarom Dream Theatera, Mikeom Portnoyem. Njih trojica potom su osnovali sastav Majesty, koji će kasnije promijeniti naziv u Dream Theater. 

1995. godine Petrucci objavljuje video lekcije za gitaru, pod nazivom Rock Discipline, na kojemu prikazuje vježbe za zagrijavanje, izmjenično trzanje, mah trzanje, akorde i druge vježbe koje pomažu u razvijanju tehnike sviranja gitare. Petrucci također ima i knjigu pod nazivom "Guitar World presents John Petrucci's Wild Stringdom", koja sadrži njegove kolumne koje je pisao za časopis Guitar World magazine i imaju isti naziv.

2001. godine bio je pozvan od Joea Satriania i Stevea Vaia da s njima svira na popularnoj turneji G3, nakon čega dobiva veliki broj obožavatelja i inspiriran s tim snima svoj solo album. Suspended Animation izdan je 1. ožujka 2005. godine, a bio je dostupan za naručiti i preko njegovih službenih internetskih stranica. Na G3 turneji pojavljuje se također i 2005., 2006. i 2007. godine.

Petrucci je napisao i dva instrumentalna soundtracka, koja se koriste na igraćoj konzoli Sega Saturn u igrici Digital Pinball: Necronomicon. Svaka skladba je duga oko dvije minute i jednostavno su nazvane "prolog" i "epilog". Petrucci je veliki obožavatelj Sega Saturn konzola i u jednom je intervju izjavio kako niti na jednu turneju ne ide bez nje.

2007. godine Petrucci ide ponovo na G3 turneju ali ovaj puta sa Joeom Satrianiem i Paulom Gilbertom.

Jordan Rudess, njegov kolega iz sastava Dream Theater, u jednom je intervju izjavio kako Petrucci prakticira katoličku vjeru. Petrucci je oženjen za Renu Sands (gitaristica u ženskom heavy metal sastavu Meanstreak) i sa njom ima troje djece, SamiJo i Reny (koji su blizanci) i kćerku Kiaru. Petrucci je također veliki obožavatelj body buildinga i sam dosta slobodnog vremena posvećuje dizanju utega.

Glazbeni stil 
Petrucci je izuzetno poštovan glazbenik, a poznat je po svojoj vještini i raznolikom stilu sviranja gitare. Šest puta je svirao sa Satrianiem i Vaiom na godišnjim turnejama G3. Časopis Guitar magazines i mnogi obožavatelji širom svjeta daju mu priznanje kao jednom od najboljih svjetskih svirača gitare. Na nekim internetskim stranicama poput Sputnikmusic i TheFunkyGibbons, nazivaju ga virtuozom.

Oprema – Studijski albumi 
When Dream and Day Unite
Images and Words – Triaxis 2/90 (dirty), Roland JC120 for cleans. A Marshall preamp korišten u "Metropolis Part 1"
Awake – Dual Rectifier, Mark IIC+
A Change of Seasons – Mark IIC+, Mark IV, TriAxis
Falling Into Infinity –  Mark IIC+, Mark IV, TriAxis
Scenes From A Memory – Mark IIC+, Mark IV
Six Degrees of Inner Turbulence – Mark IIC+
Train Of Thought – Road King Series I
Octavarium – Road King Series I & II, Lone Star, Mark IV
Systematic Chaos – Lone Star, Mark IV
Suspended Animation (solo cd) – Roadking Series 1, Mark IIC+
Liquid Tension Experiment – TriAxis, 2:90 power amp
Liquid Tension Experiment 2 – Mark IIC+, Mark IV

Oprema – uživo 
 I&W Tour – 2 Triaxis Preamps (jedan za rezervu), 2:90 power amp, Mesa Abacus+Mesa Midi Matrix for switching
Scenes From NY – Triaxis, Dual Rectifier, Mark IIC+, Mark IV, Formula Preamp, 2:90 power amps
Live At Budokan – Road King Series 1 (x3), Lonestar (x2)
Score – Custom Built "Nunya" Preamp, Formula Preamp, mesa 2:100 power amp, 4 Mesa 4x12's and 4 Mesa 2x12's. Midi switching by Steen Skrydstrup.
 2007 G3 tour – Mark IV (x2), Formula preamp
 2007 Systematic Chaos Tour – Mark IV (x2), Lonestar (x1). TC Electronic 2290, M3000, Eventide Ultra Harmonizer, Jim Dunlop rack wah. Midi prekidači od Axess Electronics.

Diskografija

Videografija

Vidi još 
 Dream Theater
 G3

Izvori 
 John Petrucci, službene stranice. Sažeti životopis . Preuzeto 3. listopada 2009.
 The Funky Gibbons. Info stranice o Johnu Petrucciju . Preuzeto 3. listopada 2009.
 John Petrucci (1995.). Rock Discipline – instrukcijski VHS video snimak. Preuzeto 3. listopada 2009.

Napomene

Vanjske veze 

Službene stranice
 Službene stranice Johna Petruccia 
 Službene stranice Dream Theatera 
Novosti
 Sputnik Music - John Petrucci 

Američki heavy metal gitaristi
Američki rock gitaristi
Američki rock pjevači
Progresivni metal